
AUCTO 


l^Sorbiim,  cui  opusculum  meum  dicavi,  unum 
gravissimorum  et  juveni  ex  examine  modo  ri- 
goroso  egresso  ad  dissertandum  'admodum  dif- 
ficilem esse  nemo  non  intelligit.  Ilanc  ob  cau- 
sam vero  illa  de  re  scripsi,  (juia  mihi  illius  morbi 
sex  occurrerunt  casus,  quorum  quatuor  in  poli- 
clinico  obstetricio  Vratislaviensi  vidi,  duos  medi- 
cus quidam,  cui  seniper  gratias  agam,  me  ob- 

( 

servare  jussit.  Et  quamquam  forsitan  multa 
perscripsi  mendosa,  aut  quae  minus  placeant, 
tamen  fore  non  timeo,  ut  voluntas  mihi  expro- 
bertur,  propterea  quod  bene  scio,  viros  ipsos 


doctissimos,  qui  illo  de  morbo  scripserint,  eum 
neque  satis  illustrasse,  neque  multa,  quae  pro- 
bari possint,  nobis  tradidisse.  Itaque  cum  ol 

hujus  laboris  difficultatem  illis  haud  irascamun 

/ 

ego  quoque  spero,  neminem,  etiamsi  quid  in  dis- 
sertatione vituperatione  dignum  inveniatur,  mihi 
male  dicturum. 


NOSOLOGIA. 


Erysipelate  neonatorum  morbum  significamus,  qui  infan- 
;es  maxima  ex  parte  primis  post  partum  diebus  corripit, 
;t  re  vera  nihil  est  aliud  nisi  inflammatio  erysipelatosa 
:orporis  integumenti  externi,  huic  non  solum  similis,  sed 
ideo  ei  congruens.  Quamvis  illud  malum  a scriptoribus 
durimis,  quia  rapidissimum  est,  pro  morbo  habeatur 
iroprio;  nihilo  minus  tamen  res  secus  se  habere  mihi 
udetur:  nam  nullo  modo  erysipelas  recens  natorum  a 
uilgari,  cui  non  solum  symptomata,  sed  etiam  decursus 
itque  exitus  aequant,  discernitur.  Magis  autem  respi- 
liendum  et  multo  periculosius  esse  erysipelas  neonatorum 
am  ex  hoc  sequitur,  quia  primum  ad  individuum  per- 
inet,  cujus  vires  et  aetas  universalis  ad  hujus  impetum 
icuti  alicujus  alius  morbi  refutandum  non  sufficiunt;  dein 
luia  illam  ob  causam  citius  infaustiusque  decurrens, 
aepe  medico  tantum  temporis  non  concedit,  ut  morbi 
»aturam  veram  atque  causas  inquirere  et  illum  progre- 

dientem  interrumpere  possit ; denique  quia  interdum  om- 
nino negligitur,  et  tum  demum  agnoscitur,  quum  sanatio 
non  amplius  speranda  sit. 

Erysipelas  unus  rariorum  atque  periculosissimorum 
infantilis  aetatis  est  morborum,  et  si  autores  quidam  (1) 
illud  minus  periculosum  esse  et  saepius  inveniri  dicunt, 
hujus  rei  causa  in  morbi  veri  commutatione  ponenda  sit. 
Nullum  enim  neonatorum  organum  effectui  pernicioso 
irritamentorum  externorum  tam  est  expositum , quam 
transpiratorium , cutis.  Conspiciamus  enim  extentionem 
atque  conditionem  sjstematis  cutis  externae  hominis  adulti, 
et  magis  etiam  neonati , qua  ratione  illa  cutis  in  omnia 
organorum  digniorum  cava  membranis  vestita  produca- 
tur, quibuscum  in  vice  sempiterna  versetur;  planum  ap- 
parebit, cur  vehementia  irritamenta  infantulo  nondum 
consueta  integumenti  externi  corporis  morbos , etiam  in 
organa  cuiii  illo  integumento  conjuncta  se  extendentes, 
provocent.  Quotidie  fere  cernimus,  cutem  in  plurimis 
infantibus  aut  statim  post  partum  solo  effectu  tempera- 
tionis subito  mutatae,  aut  aeris  aut  balnei  refrigerio 
irritari,  quare  morbosum  colarem  rubescentem  accipit  (2). 
Hoc  symptoma  nihil  aliud  nisi  levis  inflammatio  erysipe- 
latosa  cutis,  quam  plurimi  medici  omnino  non  aestima- 
vere, sed  pro  colore  habuere  normali  neonati , congestio- 
nem jam  vita  foetali  ortam  esse  cogitantes. 

Et  Billard  hac  de  re  ita  censebat.  Quod  quidem 


(1)  Girlanner.  Abliandiungen  ilber  Kinilerkrankheilen. 

(2)  F.  J.  V,  Metzler,  Sammlung  auserlesener  Abhandlun 
gen  uber  Kinderkraiiklieiten, 

nullo  modo  probari  potest;  facile  enim  et  saepe  quisque 
sibi  persuadere  potest,  in  infantibus,  qui  haud  difficile 
imprimis  forcipe  non  adhibito  et  bona  conditione  na- 
scantur , cutis  colorem  non  rubescentem , sed  albidum 
esse ; nec  minus  hoc  fieri  solere  in  neonatis,  qui  sectione 
Caesarea  ex  utero  cito  removentur  (1).  Non  negandum 
quidem  est , colorem  cutis  haud  admodum  rubescentem 
imprimis  in  parentum  pauperum  infantibus  magna  ex 
parte,  quia  cura  non  observetur  optima,  saepius  inveniri; 
at  propterea,  quod  plerumque  sine  ulla  decurrit  calami- 
tate, maxima  medicorum  pars  statum  nullo  modo  irregu- 
larem esse  dicit. 

Ex  opinionibus  autem  memoratis  gradus  hujus  ery- 
sipelatis exorti  sunt,  quorum  maxime  exiguus  haud  du- 
bie sine  incommodo  ullo  omitti  potest;  altior  autem  gra- 
dus pro  illa  erysipelatis  forma  haberi  potest,  quam  me- 
dici aliqui  benignam  (2)  esse  putant.  Summus  denique 
gradus,  cui  consensus  organorum  aliorum  sese  associat, 
revera  morbus  ille  est  neonatorum , qui  quoque  erysipe- 
las malignum  vocatur. 


(1)  Metzler  iii  libro  cil. 

(2)  G i r t a II 11  e r.  , 

SYMPTOMATOLOGIA  ET  DECURSUS. 


Priusquam'  ad  symptomata  vera  progrediar , pro-  • 
pterea  quod  in  neonato  saepius  difficile  est , omnium  i 
corporis  partium  inquisitione  non  instituta  hunc  raor- 
bum  cognoscere,  mentione  digna  praemittere  velim  signa,  , 
quae  hujus  morbi  initium  suspicari  jubent.  Quia  quis-  • 
que  recens  natus,  nisi  dormiens , voce  vivaci  et  sempi- 
terna bibendi  cupiditate  vitam  integram  significat , jure  i 
obtinere  possumus  organismum,  nisi  illa  adsint  sympto- 
mata, qualibet  causa  esse  turbatum. 

Si  quidem  invenimus  infantem  primis  post  partum 
diebus  voce,  ut  fieri  solet,  alacri  non  uti,  sed  hujus  loco 
interdum  clamorem  tollere,  mox  vagire,  semper  inquiete 
corpore  commovendo  praecipue  extremitatibus  versari, 
'mammam  arripere  nolle,  arreptam  brevi  tantum  tenere, 
mox  a sese  removere : tum , quamvis  haec  symptomata 
multis  aliis  non  desint  morbis,  et  inde  semper  erysipe- 
las sequatur  necesse  esse  nullo  modo  constet;  tum  cu- 
juscunque  medici  est,  nudum  infantis  corpus  ubicunque 
strenue  inspicere  et  videre,  num  morbi  nostri  signa  in 
cute  animadvertantur. 

Maximi  momenti  symptomata  videmus  quolibet  cu- 
tis loco  unum  vel  plura  puncta  obscure  rubescentia, 
quae  horis  nonnullis  peractis  increscunt  et  in  unum 
confluunt,  magis  magisque  magnitudine  augentur,  donec 
partem  magnam  vel  membrum  totum  corporis  obtineant. 
Haecce  rubedo  quasi  purpuracea  est  atque  colore  pellu- 

rcido  flavescenti  excellit,  ita  ut  quaque  in  re  erysipelati 
i adultorum  aequet;  nam  non  solum  color,  sed  etiam  ru- 
Ibedo,  quae  sub  digitorum  pressu  evanescit,  statimque, 
ssi  digiti  removentur,  revertit,  erysipelas  neonatorum  de- 
iSiignat.  Illa  corporis  pars,  ubi  cutis  rubescit,  tempera- 
Itionem  multo  normali  majorem  ostendit,  admodum  do- 
llorifica  tactu  digitorum,  aliquantum  tumescit,  tensa  at- 
ique  sicca;  transpiratio  hoc  loco  aflPecto  nullo  modo  per- 
;git.  Hanc  erysipelatis  speciem  semper  sedem  in  abdo- 
I minis  cute,  umbilici  vicinitate  habere,  ex  quo  in  partes 
I alias  tendat,  uti  plures  autores  et  veteres  et  recen- 
itiores  putant,  equidem  addubitem,  quia  in  casibus  non- 
I nullis  a me  observatis  res  secus  habebat.  In  duobus 
lenim  infantibus  erysipelas  ex  alia  parte  oriens  vidi,  in 
iprimo  casu  e dorso  pedis,  secundo  e glutaeis,  confiten- 
idum  mihi  tamen  est,  illud  semper  ad  partes  currere 
igenitales,  ibique  interdum  quoddam  per  temporis  spa- 
:tium  manere.  Nec  audeam  observationes  meas  illorum 
•scriptorum  opinioni  opponere,  sed  potius  provocem  ad 
autores  summa  fide  dignos,  cum  quorum  observationibus 
! etiam  meae  consentiunt. 

Sic  Meissner  collo  infantis  erysipelas  existens, 
■super  faciem  ac  verticem  pergens  cerviceque  decurrens 
ividit;  porro  Schwarz(l)  quoque  narrat  ejusmodi  ca- 
sus sese  observasse,  ubi  erysipelas  aliis  locis,  sicuti  ma- 
nibus pedibusquae  exortum  sit;  in  uno  infante  idem  illud 
in  fovea  axillari  vidit.  Praeterea  Billard  saepius  in 


I 

(1)  Hufelaiurs  Journal  der  praclischen  Heilkunde.  Bd.  63. 

extremitatibus,  imo  in  facie  vidit  - analogia  cum  erysipe-  - 
tate  adultorum.  — , 

Quod  ad  morbi  symptomata  pertinet,  et  hic  febrem  ■ 
erysipelatosam  non  deesse  invenimus^  pulsus  enim,  ictu 
aetate  infantili  per  se  jam  auctus,  magna  frequentia  ex- 
cellit, febris  sub  vespere  exacerbescit,  ut  hac  re  plane 
perspicimus,  quod  infans  partim  toto  corpore,  praecipue 
capite  ardet,  partim  ita  exhaustus  jacet,  ut  dolores  cla- 
moribus prodere  nequeat.  Simul  morbo  magis  extenso 
symptomata  gastrica  seraper  plane  expressa  animadverti- 
mus, linguam  siccam  muco  albido  obtectam,  colorem  ic- 
tericum oris  angulis  alisque  nasi,  imo  interdum  ceteris 
cutis  partibus. 

Organa  digestionis  modo  ocius  modo  serius  corri- 
piuntur, ut  jam  hac  ex  re  elucet,  quod  ejusmodi  aegroti 
nutrimenta  accepta  aut  per  os  aut  per  anum  brevi  re- 
movent. 

IIoc  v6ro  symptoma,  crebrae  excretiones  alvinae,  quae 
quum  adsint,  semper  sunt  foetidae  et  biliosae,  haud  cer- 
tum et  constans  est,  propterea  quod  quidam  alvum  ob- 
stipam (1)  observavere.  • Quod  quidem  in  haud  gravibus 
tantum  casibus  fieri  solet,  ubi  extentio  rosacea  in  partes 
superiores  et  superficiales  se  concentravit  necdum  cana- 
lem aliraentarem  cum  digestionis  organis  in  consensum 
contraxit. 

Cutis  atque  renum  secretionem  scimus  functione 
esse  impeditam,  imprimis  autem  cutis,  in  speciebus  pau- 


(l)  Mcissner  iii  seiiieii  Kiiulerkraiiklieitfii. 

cis  et  quidem  simplicibus  tantum  urinae  secretio  inter- 
ruptam cutis  reficere  tendit. 

Lotium  febri  respondens  saturatum  et  colorem  ru- 
ibro  - flavescentem  praebet. 

Hisce  commemoratis  symptomata  adjungamus  necesse 
et  nervosa,  quae  non  fortuito  hocce  in  morbo  existunt, 
sed  revera  erysipelatis  et  cutis  functionis  normalis  impe- 
ditae sequela  existimanda  sunt.  Nam  quum  integumen- 
cum  corporis  externum  in  inflammatione  quadam  verse- 
i;ur,  inutile  ad  transpirandum  redditur,  qua  reactione 
systema  nervorum  sensitivorum  periphericum  irritetur 
lecesse  est.  Irritamentum  ad  cerebrum  pergit  unde  ef- 
icitiir,  ut  in  nervis  motoriis  actio  adaucta  atque  per- 
spersa provocetur,  qua  ex  causa  infantum  spasmi  hoc  in 
norbo  explicari  possunt.  Haec  sunt'  symptomata,  quae 
morbum  reddunt  periculosissimum,  nervi  enim  nimis  ir- 
ritati in  paralysin  organorum  nobilium  transeunt,  qua  in- 
fantibus mors  paratur. 


DIAGNOSIS.  ' 


Quamvis  facilis  generatim  erysipelatis  cognitio  esse 
/ideatur,  tamen  in  neonatis  ab  experientissimis  medicis 
i.um  pluribus  illi  similibus  morbis  haud  raro  permuta- 
batur saepeque  permutabitur. 

Praecipue  icterus  et  scleroderma  sunt  morbi,  qui- 
ouscum  noster  confunditur.  Cum  ictero  vero  commu- 

tatio  tantum  primis  circiter  sex  horis  morbi  ineuntis  fieri 
possit,  quia  hoc  stadio  color  nondum  differt;  serius,- 
quum  morbus  planum  occupavit  majus,  discrimen  haud 
difficile. 

In  ictero  scilicet  cutis  superficies  flavedinem  spe- 
ctari jubet  plane  diffusam,  quae  ab  rubedine  vix  flave- 
scenti erysipelatis  omnino  sejungitur;  et  nisi  color  ipsei 
diagnosin  satis  certam  reddere  queat,  ex  decursu  maxU 
raam  partem  benigno  cognoscenda  est.  Facilior  commu- 
tatio cum  induratione  telae  cellulosae  est,  sed  observa- 
tione accurata  et  symptomatibus  singulis  collectis  discerni 
potest.  ‘ Quum  vero  plures  medici  erysipelas  neonato- 
rum speciem  tantum  indurationis  telae  cellulosae  et  sciero- 

V * 

derma  exitum  vel  formam  chronicam  erysipelatis  essei 
dicunt,  illi  hanc  ob  causam  errant,  quia  ambo  morbi 
omnino  .separatim  inveniuntur,  nisi  ut  sclerodermati  ery- 
sipelas antecedat,  aut  erysipelas  indurationem  telae  cel- 
lulosae sequatur. 

Illo  casu  semper  febris  respicienda,  quae  in  sclero- 
dermate permodica  est,  pulsu  parvo  debili  et  cutis  tem- 
peratura admodum  imminuta  excellit. 


AETIOLOGIA. 


Ratio  quidem  ortus  vera  atque  causae  remotae  hoc 
morbo  difficillime  constituendae  sunt,  haud  dubie  tamen 
affectiones  externae  ,et  dynamicae  et  interdum  mecha- 

: nicae  momenta  erysipelati  amicissima  sunt.  Scimus  enim 
cutem  esse,  in  qua  nervi  quoquoversus  magna  copia'  ex- 
i tenduntur;  cur  igitur  tam  sensibile  organum  a viribus 
externis  noxiis  haud  facilius  arripiatur?  Equidem  per- 
frictionem ex  mutatione  temperationis  repentina  maxi- 
mum habere  puto  effectum;  nam  si  calorem  permagnum, 
quo  infans  ante  partum  usus,  cum  illa  post  partum 
comparamus  temperatura  atmosphaerae  imminuta , tum  mi- 
randum non  est,  quod  hinc  ferme  semper  mala  consequun- 
tur, quoniam  duarum  temperationum  vicissitudo  in  ho- 
minem adultum  efficax  est  et  morbos  quodammodo  pro- 
vocat. Hoc,  vero  non  ita  intelligendum  est,  quasi  quae- 
que temperationis  vicissitudo  , semper  illius  morbi  causa  ' 
sit,  quod  tum  demum  fieri  posse  puto,  si  simul  cum 
illo  dispositio  cujuscunque  morbi  naturae  adsit. 

Haec  autem  res  ad  jnorbum  rariorem  reddendum 
inultum  affert,  quod  partus  et  cura  infantum  a medicis 
5t  obstetricibus  magis  magisque  excoluntur;  neque  igitur 
mirum,  quod  magna  ex  parte  apud  pauperes,  in  quos 
etiam  alia  momenta,  sicuti  domicilium  vitae  infaustum  et 
isus  ciborum,  quotidianus  haud  idoneus  effectum  exer- 
cent magnum,  morbus  noster  saepius  spectatur.  Etenim 
cx  observationibus  fere  quotidianis  accipimus,  mulieres 
»auperes,  quas  vitae  conditio  in  pariendo  hominibus 
.rte  obstetricia  imbutis  uti  vetat,  auxilium  petere  ab  ar- 
ificibus  imperitis  atque  anibus,  quae  nec  parturientes 
iec  neonatos  curare  queant,  hoc  munere  multa  cum  iner- 
la  fungantur,  qua  magnam  et  matri  et  infanti  calamita- 
em  parent.  Unius  tantum  rei  mentionem  faciam , quae 
:d,  neonatum  emundandum  pertinet,  quem  ad  finem 

exempli  causa,  loco  calidae  temperationis  idoneae,  in 
aqua  minus  calida,  imo  frigidiori  infantes  lavantur. 

Quamquam  multi  neonati,  hac  ratione  tractati  a. 
morbo  haud  afficiuntur,  tamen  in  nonnullis  erysipelas 
evolutionis  gradum  non  assequi,  sed,  quum  infantes  cumti 
morbo  pugnantes  ejus  impetum  sustinere  non  potuissent, 
post  mortem  in  cute  morbi  signa  exoriri  videmus,  tali  i 
modo,  ut  interdum,  quum  febris  exanthematica  perve- 
hemens  infantulos  vicisset,  post  obitum  exanthemata, 
oriuntur.  Constitutionem  annuam  hujus  morbi  causami 
esse(l),  omnino  negari  non  potest:  primum  enim  in- 
venimus, temporibus  quibusdam , ubi  temperatio  graduim 
morbis  erysipelaceis  commodum  accepit , neonatos  plures' 
hoc  a morbo  corripi;  deiii  morbum  ob  similitudinem  de- 
clarare possumus  talem,  qualia  generatim  alia  exanthe- 
mata erjsipelatosa,  quae  pari  modo  tempore  anni  quo- 
dam extentionem  nanciscuntur. 

Illi  plurium  autorura  sententiae  (2) , constitutionem 
matris  malam,  nutrimentis  inutilibus,  imprimis  spirituo-- 
sorum  usu  provocatam,  et  ejusdem  ad  exanthemata  in-i 
clinationein  generatim  nostri  morbi  causam  esse,  opponi 
potest,  hanc  causam  ad  erysipelas  neonatorum  non  ma^ 
gis  attinere  quam  ad 'alios  morbos,  quoniam  parentes  de- 
■pravatos  etiam  infantes  gignere  insanos  satis  constat. 
Itaque  illi  causae  erysipelas  originem  non  debet,  quu 
maximam  partem  ex  effectu  externo  in  pariendo  oblate 


(1)  Hufeland’s  Journal  der  i>taclisclien  Heilkunde. 

(2)  Wendl’s  Kinderkrankheiten. 

Sin  autem  res  ista  ita  se  haberet,  etiam  Girtan- 
neri  opinio,  erysipelas  recens  natorum  interdum  conge- 
nitum esse,  recta  nominanda  esset,  quod  hucusque  ex- 
perientia non  satis  demonstrari  potuit,  et  ob  id  a pluri- 
bus jure  omnino  oppugnatur. 

Proximis  modo  diebus  aliquid  legi  (1),  quod  ad  ery- 
;sipelas  e matre  in  foetum  transiens  attinet,  qua  de  causa 
i illius  hic  mentionem  faciam.  Medicus  quidam  ad  mulie- 
irem  exeunte  mense  uoiio  gravidam  arcessitus  invenit  la- 
Iborantem  febri  catarrhali,  ad  quam  tertio  aegrotationis 
tdie  erysipelas  faciei  accedebat,  quod  sensim  totum  per 
icaput  pervagatum  maximos  efficiebat  dolores.  Septimo 
inde  die  secutus  est  abortus  pueri  tenerrimi  quidem,  sed 
ivivi.  Post  partum  conditio  matris  melior  facta  est,  de- 
•siit  erysipelas;  sed  puerulus  cum  maxime  perspicuis  ery- 
isipelatis  notis  in  lucem  provenerat  et  decimo  octavo  die 
obiit  erysipelate  bulloso  magis  magisque  propagato.  Quid 
et  quomodo  de  hoc  cogitandum  sit,  suo  quisque  modo 
:sibi  respondeat  ipse.  Equidem  intelligere  nequeo,  quo- 
modo erysipelas  faciei  simplex  ad  abortum  provocandum 
vim  habeat;  mihi  potius  res  sic  se  habuisse  videtur,  ut 
muliere  simul  aut  haud  gravi  rheumatismo  uteri  labo- 
rante, aut  alia  complicatione  morbi  uterini,  quae  saepe  ' 
inveniri  solent,  ex  utero  expelleretur  infans,  in  quem 

forsitan  temperies  rheumatico  - catarrhalis  effectum  ha- 
buit. 

Systematis  digestionis  atque  assimilationis  turbatio- 
nem, quam  quidam  pro 'hujus  erysipelatis  foco  habent,  ' 

(1)  C.  E.  Fenger,  de  erysipelate  ambulanti  disquisitio. 

equidem  potius  deuteropathicam  explicem  hac  in  re  po- 
sitam, ut  cutis  externae  functio  ad  partes  internas,  im- 
primis ad  tunicas  mucosas  reflectatur,  et  sic  tunicae  in- 
timae ventriculi  atque  intestinorum  turbationes  provocet, 
quare  chylopoesis  alienetur  et  impediatur. 

Itaque  una  irregularitatem  et  in  systemate  sanguineo  • 
et  respiratorio  nec  minus  secretorio  conspicimus. 

Sententia  denique  medicis  a quibusdam  lata,  mor- 
bum in  brephotropheis  atque  nosocomiis  refertis  persaepe 
existere,  cujus  rei  causam  in  aere  corrupto  inveniri  sus- 
picantur, omnino  falsa  esse  videtur  propterea,  quod  in- 
fans recens  natus,  qui  hucusque  in  utero  vixerat,  aeris 
minus  idonei  certe  ita  capax  non  est , ut  infaustum  ha- 
beat ad  vitam  integram  effectum.  Simplici  vero  ratione 
explicanda  est  illa  res.  Cur  nos  non  miramur,  quod  ini 
uno  nosocomio  urbis  amplae  magna  aegrotorum  copia  i 
impleto  saepissime  morbos  rariores  atque  plures  inveni- 
mus ac  tota  urbe  exigua?  Nec  magis  admirari  debemus,, 
quod  in  brephotropheis,  ubi  infantes  jam  a teneris  un-- 
guiculis  rebus  infaustis  excipiuntur,  etiam  erysipelas  neo- 
natorum saepius  spectatur , quoniam  ibidem  pari  plane 
ratione  multi  alii  morbi  rari  animadvertuntur. 


EXITUS. 

A vetustissimis  temporibus  morbus  ille  medicos 
eruditissimos  in  timorem  conjecit,  et  certe  exitura,  sicuti 

plures  infantuin  alii  morbi  acuti  infaustissimum  sumit. 
Tamen  casus  quidem  raros  sanationis  memoria  nobis  tra- 
*dit,  et  egomet  ipse  talem  gaudeo  observasse  hujusce 
1 morbi  exitum.  Hucusque  nobis  innotuit  primum  et  qui- 
idem  rarissime  exitus  in  desquamationem,  quae  tali  modo 
luti  in  exanthematibus  maximam  partem  die  quarto'  us- 
tque  sextum  initium  cepit.  Qui  exitus  fere  semper  lau- 
idabilis  est;  raro  quidem  morbus  ab  integro  hoc  stadio 
maturam  obtinet  perversam  (1). 

Porro  erysipelas  neonatorum  sumit  in  indurationem 
lexitum,  qui  multo  frequentior  est  atque  ratione  quam 
imaxime  diversa  finem  assequitur,  modo  induratio  pedi- 
Ibus,  modo  cruribus  aut  extremitatibus  superioribus  affi- 
igitur.  Longe  periculosior  autem  illa  est,  si  ad  abdomen 
iaut  partes  tendit  genitales,  ibique  sedem  obtinet.  Unum 
;etiam  observavi  infantem,  cujus  abdomine  erysipelas  ex- 
ortum est,  ubi  plures  per  dies  mansit;  tum  in  medium 
isese  collegit,  denique  scrotum  est  assecutum,  quod  om- 
nino induravit,  ita  iit  scrotum  fungi  speciem  praeberet. 
Decem  -diebus  post  infans  finivit. 

Tertius  fit  exitus  rarius  in  suppurationem,  frequen- 
tius in  gangraenam,  quam  semper,  perpaucis  exemplis 
lexceptis,  quae  in  libris  quibusdam  dispersa  sunt  fidem- 
que forsan  non  habent  magnam,  mors  sequitur.  Exitum 
hunc,  si  gangraena  aut  in  genitalibus  aut  in  umbilici 
■vicinitate  aut  denique  supra  os,  exempli  gratia  os  sa- 
crum incipiat,  infaustissimum  esse  certo  constat.  Ex  hac 


(1)  Hufelaiifls  Journal  der  prakl.  Arzneikunde  und  Wund- 
‘arzneikunsl.  Bd.  10. 

enim  jam  evenit  re,  quod  organa  illa,  quia  cum  visce- 
ribus conjuncta  sunt,  haud  parva  sunt  dignitate  ad  vi- 
tam' servandam.  Gangraena  illa  eo  magis  timenda  est, 
quod  rabide  magis  raagisque  sese  dilatat  et  brevi  aegro- 
tuli  vires  comedit. 


PROGNOSIS. 


Verbis  supra  modo  allatis  nullo  modo  fausta  est 
ponenda,  vix  illo  excepto  casu,  ubi  morbus ^ organa  non 
afficit  nobiliora  et  desquamatio  primis  occurrit  diebus; 
imo  tum  admodum  dubia  est.  Sane  illa  illustrissimi 
Wend  verba,  infantem  diem  septimum  morbi  assecutum 
maxima  ex  parte  servari,  auctoritate  digna  sunt. 

Nec  magis  prognosis  est  bona  atque  sanatio  amplius 
speranda  aegrotulorum , in  quibus  erysipelas  sedem  non 
obtinet  certam,  sed  cursum  sumit  vagantem;  itaque  fieri 
solet,  ut,  si  mihi  ita  dicere  licet,  circuitu  morbi  peracto 
fine  extremitatis  distinguatur.  Periculosissimum  vero  mor- 
bus minatur  finem,  si  vel  in  indurationem  vel  in  suppu- 
rationem tendit  transire:  tum  quidem  de  omni  despe- 
randum est  sanatione.  Unius  tantum  sanationis  casus 
mentionem  faciam,  quem  haud  dubie  rarissimum  et  for- 
sitan unicum  sui  generis  Meissner  in  libro  de  morbis 
infantum  suo  narrat;  scilicet  gangraena,  quae  scrotum  oc- 
cupavit, sese  excorticavit,  scrotum  destruxit,  et  omnino 

. dejecit,  infans  vero  sanus  redditus  est.  Nihilominus  ille 
! casus  unicus  nos  prognosin  meliorem  positui'os  fallat. 


CADAVERIS  SECTIO. 


Morbus  nisi  in  indurationem  aut  gangraenam  trans- 
iiit,  in  infante  secto  vasorum  oppletionem  cutis  et 
ipartim  telae  cellulosae,  et  saepe  vel  sanguinis  vel  lym- 
iphae  effusionem  in  telam  subcutaneam 'ostendit.  Inter- 
idum  morbus,  si  magnam  corporis  partem  occupavit,  in 
'visceribus  sive  abdominis  seu  pectoris  seu  cranii  inflam- 
imationem  erjsipelatosam,  imo  exsudationes  spectari  ju- 
Ibet.  Singularibus  in  casibus  Osiander  telae  destru- 
ictionem  ejusque  dissolutionem  cum  fistulis  observavit. 
!Sin  vero  mors  suppurationem  aut  gangraenam  secuta 
lest,  symptomata  sicuti  in  phlebitide  nobis  obvia  sunt, 
1 nempe  animadvertimus,  quia  pus  a vasis  lymphaticis  et 
venis  resorbetur,  in  iisdem  massam  purulentam,  quae 
vasa  obstruit. 


THERAPIA. 


Nullo  in  morbo  infantili  medici,  quod  ad  curam  at- 
tinet, tam  dissentiunt  quam  in  erysipelate,  sed  si  eorum 

methodos  comparamus  varias,  geiieralim  in  duas  redu- 
cendae sint.  Una  illorum  pars  methodum  tantum  anti- 
phlogisticara,  altera  irritantem  commendat;  utraque  vero 
e casibus  multis  a viris  maxime  egregiis  memoratis  non 
est  comprobata,  quia  plurimam  aegrotorum  partem  morte 
amisit,  paucos  tantum  infantes  servavit. 

Difficultatem  in  cura  sola  positam  non  esse,  sed 
potius  in  morbi  natura,  jam  alio  loco  memini.  Sed 
methodus  curandi  quaenain  est  praeferenda?  Equidem 
methodum  expectativam  atque  symptomaticam  statui 
morbi  singulari  accommodatam  puto  maxime  valere,  et 
morbum  quasi  generatim  erysipelas  esse  curandum,  qua 
ratione  medicus  certe  detrimentum  minus  parabit.  Ita- 
que medicamina  externa  antiphlogistica,  veluti  epithemata 
aquae  frigidae,  rejiciam,  proptera  quod  sat  scimus,  aquam 
frigidam  uti  frigus  vim  summe  repellentem  habere,  et 
ob  id  inflammationem  superficialem  quasi  exanthematicam, 
quam  frigus  ipsum  tangit,  in  corporis  profundum  ten- 
dere atque  sic  sd  organa  profundiora  atque  interna  no- 
bilia transire. 

Rem  ita  se  habere,  uti  exempli  mentionem  faciam, 
conspicimus  in  exanthematibus,  quae  eadem  ratione,  si 
aegrotus  refrigerio  commotus  est,  evanescunt,  in  parte 
alia  autem  morbum  provocant  inflammatorium.  Alium 
vero  praebet  effectum  et  quidem  bonum  aqua  frigida  in 
inflammationibus  profundioribus,  cujus  causam  explicare, 
hic  mihi  non  licet.  Aqua  frigida  multo  melior  est 
inunctio  levis  cum  oleo  miti,  uti  oleo  lini,  amygdal. 
dulc.  etc. ; pars  morbosa  obtegenda  est  lino  facto,  aut 
ipso  linteo  seraper  calido  ita  tuenda  est,  ut  nullum  ad- 


25 


venire  possit  irritamentum.  Hirudinum  usus  medicorum 
laude  tanta  dignus  non  est,  quantam  multi  dicunt;  illae 
enim  persaepe  nocuerunt,  rarius  et  quidem  si  procul  a 
loco  morboso  applicentur,  forsitan  utilitatem  afferant 
quandam.  ^ 

Interna  medicamina  tot  habemus,  ut  quod  praefe- 
ramus fere  nesciamus. 

Initio  morbi  nisi  jam  exitum  sumsit  malum,  satu- 
ratio cum  cali  carbonico  sufficiat,  cui  addere  potes  ali- 
quantum vini  stibiati,  non  vomendi  causa,  sed  refracta 
in  dosi,  ut  medicamen  vira  ad  'nervorum  systema  ver- 
tendum exerceat ; nec  minus  medicamina  alvum  aperien- 
tia , sicuti  sjrupus  rhei , manatus  etc. , caute  adhibita 
commendari  possunt.  Sin  vero  vehemens  est  febris 
I comitans,  raro  medicamentum  restat,  quod  morbum  in 
I exitum  bonum  vertere  possit.  Hjdrargjrum  muriat.  mite 
interdum  usum  habere  dicitur  summum,  quod  medicamen 
Itum  tantum  exhibendum  sit,  si  diarrhoea  non  adest; 
contra  illam  infusum  ipecacuanh.  (e  gr.  jj'.  ad  unc.  jjj) 

( omni  bihorio  cochlear  minus  dimid.  et  in  forma  cljsma- 
itis  (gr.  j ad  unc.  j)  commendari  et  jure  praeferri  possit 
lOpio,  quod  in  infantibus  nullo  exitu  fausto  gaudet.  Ipe- 
cacuanhae  usum  egomet  ipse  bono  cum  eventu  obser- 
vavi in  neonato  laborante  ex  erysipelate,  cui  brevi  di- 
larrhoea  se  associavit,  quam  illud  medicamen,  quod  ab 
linitio  et  interne  et  in  forma  clysmatis  exhibebatur,  si- 
stere jussit. 

Medicamenta  irritantia,  uti  Camphoram,  Chinam  ef 
:alia  similia,  tam  interne  quam  externe  nullam  ferre 
I utilitatem,  facile  est  ad  intelligendum ; ex  praxi  enim 


infantili  cognitura  haberaus,  infantes,  raaxirae  neonatos,  illa 
refugere  et  recusare. 

Optiraa  curationis  methodus,  quam  supra  memoravi, 
est  exspectativa,  neutralis,  neque  strenue  antiphlogistica, 
neque  irritans;  et  quum  Wendt  se  conjunctione  me- 
dicaminis antiphlogistici  (Calomel.)  cura  irritanti  (Cam- 
phora)  maximum  vidisse  pro  infante  commodum  dicat, 
hac  ex  re  concludendum  est,  medicamentum,  quia  me- 
thodus una  alteram  tollat,  neutrale  esse  praeferendum. 


. i ‘7  • 

VITA. 


.N^atus  sum  die  vicesimo  septimo  mensis  Augusti 
lanni  MDCCCXVIII.  Mechnicii,  Silesiae  oppido, 
ipatre  Ig natio,  matre  Johanna  e gente  Ju- 
lliusberg,  quos  jam  diu  morte  ereptos  semper 
llugebo.  Fidem  veterem  confiteor.  Primitiis  littera- 

i 

Tum  Coseliae  imbutus  sum  et  Glivitiae,  ubi  gymna- 
isium  ad  classem  tertiam  frequentavi;  tum  per  duos 
annos  in  gymnasio  Oppoliensi,  quod  directore 
IPichatzek  florebat,  versabar.  Deinceps  Vra- 
tislaviam  me  contuli,  ibique  primum  per  bien- 
nium scholis  medico -chirurgicis  interfui;  tum 
in  gymnasio  St.  Mathiae,  cui  vir  Cl.  Vissova 


I)iicusqu(3  praeest,  testimonio  matmitatis  instru- 
ctus 5 anno  MJJCOOXXXIX.  inter  cives  aca-* 
deniicos  almae  litterarum  universitatis  ab  Ili. 
Halin,  apud  quem  tum  fasces  academici  erant, 
receptus  et  sub  auspiciis  111.  Henschel,  t.  t. 
decani,  ordini  medicorum  gratioso  nomen  pro- 
fessus sum. 

Per  tres  annos  et  dimidium  bis  interfui 
lectionibus: 

111.  Barkow  de  anatome  corporis  Immani, 
comparata,  pathologica;  111.  Bene  di  ct  de  chi- 
rurgia et  oplithalmiatrice;  111.  Betscliler  de 
gynaecologia;  111.  Nees  ab  Esenbeck  de 
botanice;  111.  Fischer  de  chemia  experimen- 
tali;  111.  Glocker  de  mineralogia;  111.  Gra- 
venhorst  de  zoologia;  111.  Henschel  de 
hodegetice  studii  medici  et  historia  medicinae; 
111.  Klose  de  politia  medica;  111.  Pohl  de 
physice  et  de  luce  et  calore;  111.  Purkinje 
de  physiologia  et  pathologia  universali;  111. 
Rem  er  sen.  de  therapia  speciali  et  de  medi- 
cina forensi;  III.  Roliovski  de  psychologia; 


lExper.  Sachs  de  auscultatione  et  percussione; 
IIIl.  Thilo  de  logice;  IIL  Wendt  seii.  de 
I materia  medica  et  de  morbis  psychicis. 

Cei.  Burchard  operationes  obstetricias 
ime  docuit  et  111.  Otto  mihi  dux  fuit  in  theatro 
I anatomico. 

In  clinicis  duces  mihi  fuerunt  viri  illustris- 
!simi  Benedict,  Betschler  et  Remer. 

Praeterea  Exper.  Dr.  Benedict  jun., 
IDr.  Koehler,  Dr.  Menschig,  Dr.  'Nega, 
IDr.  Re y manu  et  Dr.  Wendt  jun.  adjutores 
imihi  fuerunt  benignissimi  in  exercitationibus  cli- 
inicis  practicis. 

Aestate  anni  MDCCCXLIll.  Berolinuni 
ime  contuli  et  ab  111.  de  Raumer  civibus  aca- 
idemicis  adscriptus,,  apud  Bll.  Mueller,  h.  t. 
decanum  gratiosi  medicorum  ordinis  spectatis- 
isimum,  nomen  dedi.  Per  hoc  semestre  interfui 
clinicis  111.  Juengken  et  Cei.  Wolff. 

Quibus  viris  Illustrissimis,  Clarissimis,  Ex- 
perientissimis  maximas  ago  gratias,  easque  in 
isempiternum  habebo. 


Jam  vero  tentaminibus,  et  philosophico  et 
medico,  atque  examine  rigoroso  coram  gra- 
tioso medicorum  ordine  rite  superatis,  spero 
fore,  ut  dissertatione  thesibusque  publice  de- 
fensis, summi  in  utraque  medicina  honores  mihi 
' concedantur. 


T H E S E S. 


ll.  Hydrargyruin  muriaticum  mite  infantibus,  uti  dicunt, 
amicissimum  non  est. 

!2.  Plurium  medicaminum  conjunctio  fortium  effectum 
praebet  haud  certum. 

3.  Rheumatismus  uteri  nonnunquam  cum  partu  facillime 
commutandus  est  accedente. 

4.  Hypospadiaeus  coitum  peragere  fructiferum  nequit. 

5.  In  delirio  tremente  signa  pectoris  physicalia  semper 
observare  summi  momenti  est. 

